Osem let kasneje je za Slovenijo nastopila na Poletnih olimpijskih igrah v Pekingu, kjer je z novim osebnim in slovenskim rekordom (15,03 m), osvojila šesto mesto. Na svetovnih prvenstvih je najboljšo uvrstitev dosegla leta 2007, ko je prvotno osvojila peto mesto, toda po diskvalifikacijah zaradi dopinga je napredovala do bronaste medalje, ki jo bo uradno prejela ob Svetovnem prvenstvu 2019. Na svetovnih dvoranskih prvenstvih je osvojila srebrno medaljo leta 2008, kot tudi na evropskih dvoranskih prvenstvih leta 2009.